Omkring kvart i ni mandag morgen opstod et trafikuheld ved sammenfletningen, hvor motorvej E39 og E45 mødes. - En bil laver vognbaneskift over to vognbaner, og bilen bagved bremser så hårdt op og får en tredje bil op bagi, fortæller vagtchefen ved Nordjyllands Politi. Trafikken er så småt begyndt at rulle igen på både E39 og E45. Vagtchefen regner med, at der går ti minutters tid, før alting kører normalt igen. To ambulancer kørte til stedet, men der er ikke sket alvorlig personskade ved uheldet.

Opsummering:
Ved sammenfletningen, hvor motorvej E45 og E39 mødes, er der sket et trafikuheld uden alvorligt tilskadekomne. Trafikken så småt på vej i gang igen.